نارنجی چکن

نارنجی چکن ایک امریکی چینی ڈش ہے لیکن اسے ایشیائی ممالک میں بھی پسند کیا جاتا ہے۔ اس کا ذائقہ میٹھا اور کھٹا ہوتا ہے۔زیادہ تر اسے چاولوں کے ساتھ سرو کیا جاتا ہے۔

 تاریخ 
نارنجی چکن کی جو قسمیں عام طور پر شمالی امریکا کے چینی ریستورانوں میں پائی جاتی ہیں وہ  تلی ہوئی چکن کے ٹکڑوں پر مشتمل ہوتی ہیں جو ایک میٹھی نارنجی کے ذائقے والی مرچ کی چٹنی میں ڈوبی ہوتی ہے۔یہ ڈش ریاستہائے متحدہ میں  بہت مشہور ہے۔ شیف اینڈی کاو کا دعویٰ ہے کہ اس نے 1987ء میں ہوائی میں ایک پانڈا ایکسپریس میں اصل چینی امریکی نارنجی چکن کی ترکیب تیار کی تھی نارنجی چکن کو شمالی امریکا میں چائنیز فوڈ کہا جاتا ہے لیکن چین میں چینی ریستورانوں میں اورنج چکن کم ہی ملتا ہے۔ پانڈا ایکسپریس کے مالک اور بانی اینڈریو چیرنگ نے کہا کہ نارنجی چکن صرف جنرل تسو کے چکن کا ایک تغیر ہے۔ صحافی جینیفرلی کا کہنا ہے کہ "جنرل تسو کا چکن اور اورنج چکن دونوں چین میں پائے جانے والے میٹھے اور کھٹے پکوانوں کی امریکی تبدیلیاں ہیں"۔   .

جمی وانگ کا کہنا ہے کہ اورنج چکن پچھلے تیس سالوں میں سب سے زیادہ تخلیقی پکوانوں میں سے ایک ہے۔  مغرب میں زیادہ تر ممالک میں عام طور پر اس مخصوص ڈش کے لیے "اورینج چکن"، "اورینج پیل چکن"، "اورنج فلیورڈ چکن" اور "ٹینجرائن چکن" کے نام استعمال کرتے ہیں۔

 مقبولیت 
اورنج چکن امریکی فاسٹ فوڈ چین پانڈا ایکسپریس کی ڈش ہے، جو ہر سال 100 ملین پاؤنڈ سے زیادہ فروخت کرتی ہے۔ ٹی وی سیریز دی بگ بینگ تھیوری میں، کردار شیلڈن کا پسندیدہ چینی کھانا نارنجی  چکن ہے

ایک پلیٹ میں عمومی غذائییت

 عموما 445 حرارے

 18 گرام پروٹین

 69 گرام نشاستے

 11 گرام چکنائی

 34 ملی گرام کولیسٹرول

 763 ملی گرام سوڈیم

 شکر ساڑھے چھتیس ملی گرام

 کیلشیم 54 ملی گرام

 فولاد ڈھائی ملی گرام

 اجزاء 

 چکن بریسٹ
 سوکھی لال مرچ
 نارنجی
 ادرک
 تیل
 لیموں
 لہسن
 ہری پیاز
 تیل

 نارنجی چٹنی کے لیے 

 تازہ اورنگ جوس
 چکن کی یخنی
 سفید مرچ پاؤڈر
 سویا ساس
 چین
 کارن فلور

 آمیزے کے لیے 

 میدہ
 بیکنگ پاؤڈر
 انڈہ
 کارن فلور
 نمک

 ترکیب: 
آمیزہ کے تمام اجزاء کو مکس کر لیں۔ اب اس میں چکن کیوبز کو ڈپ کریں۔ اور گرم تیل میں فرائی کر کے نکال لیں۔ تیل گرم کر کے کٹا لہسن اور ادرک ڈالیں ساتھ ساتھ لال مرچ، اورنج  کے چھلکے اور چکن شامل کریں۔ آخر میں ساس کے تمام اجزاء ڈال کر  کارن فلور سے گاڑھا کر لیں۔ پھر اسے سادے چاولوں کیساتھ پیش کیا جاتا ہے کہیں کہیں اسے چائینز چاول کیساتھ بھی کھایا جاتا ہے۔

زمرہ:ہونان میں ثقافت
زمرہ:ویکی ڈیٹا سے مختلف مختصر وضاحت
زمرہ:چینی پکوان
زمرہ:امریکی پکوان
زمرہ:مرغ کے پکوان
زمرہ:امریکی چینی پکوان